ดิฉันเป็นกรดไหลย้อนมาก่อนที่จะทานยาคุม แต่พอแต่งงานกับสามี ดิฉันก็ทานยาคุม แต่อาการกรดไหลย้อนกำเริบมากขึ้น แล้วทานยาคุมมาเป็นเวลาเกือบ 6 ปี ดิฉันควรทานยาคุมให้หมดที่กำลังทานอยู่แล้วหยุดทานทันทีได้ไหมคะ?
สวัสดีค่ะ ปฏิกิริยาระหว่างยาเม็ดคุมกำเนิดกับยาป้องกัน/รักษาโรคกรดไหลอาจพบได้ ทั้งนี้ขึ้นอยู่กับว่าคนไข้ได้รับยาชนิดใดมาบ้างโดยส่วนใหญ่ยารักษาโรคกรดไหลย้อนมักประกอบด้วย ตัวยาลดกรด, ตัวยาป้องกันแผลในกระเพาะอาหาร และตัวยาเคลือบกระเพาะอาหาร อาจมียาต้านจุลชีพร่วมด้วยในกรณีมีการวินิจฉัยว่าเกิดจากการติดเชื้อทั้งนี้หากเกิดปฏิกิริยาระหว่างยาลดกรดกับยาเม็ดคุมกำเนิดขึ้น พบว่าตัวยาเคลือบกระเพาะอาจทำให้การดูดซึมยาตัวอื่น ๆ ลดลง และส่งผลให้ประสิทธิภาพของการคุมกำเนิดลดลงตามไปด้วย ในขณะเดียวกันตัวยาเคลือบกระเพาะไม่ว่าเป็นชนิดยาเม็ดเคี้ยวหรือยาน้ำ อาจไปมีผลลดประสิทธิภาพของยาลดกรดหรือยาเคลือบกระเพาะชนิดอื่นได้เช่นกัน ซึ่งส่งผลให้ประสิทธิภาพของการรักษาลดลงได้จึงแนะนำให้รับประทานยาเคลือบกระเพาะให้ห่างจากยาตัวอื่น ๆ อย่างน้อย 1-2 ชั่วโมงค่ะกรณีที่อาจทำให้โรคกรดไหลย้อนเพิ่มความรุนแรงได้และไม่ได้เกี่ยวกับยาเม็ดคุมกำเนิด เช่น การรับประทานอาหารไม่เป็นเวลา รับประทานจุกจิกระหว่างวัน การรับประทานอาหารแล้วนอนทันที รวมถึงการรับประทานอาหารที่มีรสเผ็ดจัด เค็มจัด เป็นต้นนอกจากนี้ หากสาเหตุเกิดจากการติดเชื้อ ก็อาจทำให้โรคกลับมาเป็นซ้ำ ๆ ไม่หายขาดหรือเพิ่มความรุนแรงได้เช่นกันค่ะดังนั้นตัวยาคุมกำเนิดอาจไม่ได้เป็นสาเหตุให้อาการของโรคเป็นมากขึ้นค่ะแต่หากคนไข้ต้องการหยุดยาคุม แนะนำให้ทานจนหมดแผงแล้วหยุดยาได้เลยและใช้การคุมกำเนิดวิธีอื่นแทนค่ะ